**ЗДРАВСТВЕНИ ЦЕНТАР ВРАЊЕ**

**Број: 01-4332**

**Датум: 16.05.2016**

 **В р а њ е**

 На основу одлуке Управног одбора Здравственог центра Врање бр: 02-1078/6 од 26.02.2016. године и одлуке ВД директора Здравственог центра Врање бр. 01-4332 од 16.05. 2016. године

 **ЗДРАВСТВЕНИ ЦЕНТАР ВРАЊЕ**

 **ОГЛАШАВА**

 **ЈАВНУ ЛИЦИТАЦИЈУ**

 **ЗА ПРОДАЈУ ОТПАДНОГ ЈЕСТИВОГ УЉА И БИЉНЕ МАСТИ**

 **ИЗ ПРОСТОРИЈА ЗДРАВСТВЕНОГ ЦЕНТРА ВРАЊЕ**

Расписује се оглас за јавну лицитацију –продају отпадног јестивог уља и биљне масти који се налазе у просторијама Здравственог центра Врање а који настају у процесу припреме хране у кухињи ОЈ Опште болнице Врање. Право учешћа на јавној лицитацији имају сва правна и физичка лица која поседују решење издато од стране надлежног органа, којим потврђују да се могу бавити преузимањем, транспортом и складиштењем отпада (предмета продаје јавне лицитације) у складу са Законом о управљању отпадом („Сл.гласник РС“,бр.36/09, 88/10 и 14/16).

Почетна цена за предмет јавне продаје:

-**отпадно јестиво уље и биљне масти 33,00 динара по литру без обрачунатог ПДВ-а.**

Лицитација ће се одржати по утврђеним правилима са којима ће лицитанти бити ближе упознати пре почетка лицитације.

Увид у предмет продаје биће омогућен свим заинтересованим лицитантима, и може се разгледати сваког радног дана од 10,00 до 11,00 часова уз претходну најаву на телефон 062/88-05-289. Лице за контакт - Слађана Грбић, дипл.инг.

Учесници лицитације су у обавези, да пре почетка лицитације уплате новчани износ од 500 динара као депозит на благајни Здравственог центра Врање.

Испуњеност услова за учешће на лицитацији, лицитанти доказују достављањем потврде о уплаћеном депозиту и фотокопијом личне карте за физичка лица, а за правна лица пуномоћјем за заступање на лицитацији потписаним и овереним од стране овлашћеног лица, уколико учесника на лицитацији не заступа лично лице овлашћено за заступање уписано у регистар привредних субјеката.

Учесници лицитације су у обавези да на лицитацији поседују доказе: Извод из регистра АПР и Решење о издавању интегралне дозволе за сакупљање и транспорт неопасног отпада на територији Републике Србије издато од Министарства пољопривреде и заштите животне средине РС, којим доказују да се могу бавити сакупљањем и транспортом отпада на територији Републике Србије у складу са Законом о управљању отпадом („Сл.гласник РС“,бр.36/09, 88/10 и 14/16). Трошкове преузимања, мерења и транспорта отпадног јестивог уља и биљне масти сносиће лице које буде одабрано као најповољнији лицитант и са којим ће бити закључен уговор.

Јавна лицитација се може одржати и у случају да се јави један лицитант,под условом да достави потребне доказе за учешће на лицитацији,као и да се постигне лицитациона цена. У случају да одабрани лицитант одустане од закључења уговора ,губи право на повраћај уплаћеног депозита.

Јавна лицитација ће се одржати **30. 05. 2016. године** са почетком у **11,00** часова у просторијама ЗЦ Врање, управа Дома здравља (велика сала). У случају да се лицитација не одржи, следећа ће се одржати **03.06.2016.године,** у **11,00 часова**. Рок за закључење уговора је 5 (пет) дана од дана одржане лицитације.

Оглас за јавну продају отпадног јестивог уља и биљне масти, који се налазе у просторијама Здравственог центра Врање је објављен на свим огласним таблама Здравственог центра Врање, сајту ЗЦ Врање и новинама Врањским

За сва ближа обавештења заинтересована лица могу контактирати на телефон 017/421-550 локал 308 и 383.

 **В.Д. Д И Р Е К Т О Р А**

 **ЗДРАВСТВЕНОГ ЦЕНТРА ВРАЊЕ**

 **др Владимир Стаменковић**